|  |  |
| --- | --- |
| KeskkonnaametPäästeameti Lääne PäästekeskusVeterinaar- ja ToiduametMaanteeametPõllumajandusametLennuametSiseministeeriumKaitseministeerium | 6.03.2015  |

|  |
| --- |
| Rutikvere mõisa, Apteegi ja Keldri kinnistute detailplaneering |

|  |
| --- |
| Vastavalt Planeerimisseaduse §17 lõikele 3 punktile 3 (kohaliku omavalitsuse poolt määratud täiendav kooskõlastamise vajadus) esitame kooskõlastamiseks Rutikvere mõisa, Apteegi ja Keldri kinnistute detailplaneeringu. Detailplaneeringu materjalidega (seletuskiri, joonised) on kättesaadav aadressil <http://akan.ee/failid/Rutikvere_DP/Rutikvere_DP_koond.zip>KSH aruande eelnõu materjalid on kättesaadavad aadressil:<http://www.alkranel.ee/andmed/rutikvere/ksh_aruande_eelnou_18_11_14.zip>Detailplaneeringu koostamise üldeesmärgiks on endisaegse mõisakompleksi parendamine ja arendamine. Täpsemalt on ettenähtud Rutikvere mõisa, Rutikvere apteegikoha ja Keldri kinnistute maakasutuse sihtotstarbe muutmine, ehitusõiguse seadmine Rutikvere mõisa kinnistul kuni kahe tootmishoone ja kuni kahe sinna juurde kuuluva abihoone ehitamiseks ning tuuliku rajamisega elektrienergia tootmiseks. Lisaks juurdepääsuteede, parkimise ja tehnovõrkude lahendamine, heakorrastuse ja haljastuse lahendamine ning kõigi vajalike piirangute ja servituutide määramine.Detailplaneering ja selle KSH algatati Koigi Vallavolikogu 12.04.2012. a otsusega nr 16. KSH algatamise aluseks oli Keskkonnamõju hindamise ja keskkonnajuhtimissüsteemi seaduse (KeHJS) põhjal koostatud eelhinnang (Koigi Vallavolikogu, 2012) ja sellest selgunud tulemusel KeHJS § 6 lg 2 - 4 ning § 33 lg 1 p 3 ja lg 2 p 1.Detailplaneering on valla üldplaneeringut aastani 2015 (2011. koostatud planeering) muutev. Detailplaneeringu koostamise algataja ja korraldaja on Koigi Vallavalitsus, koostajaks OÜ AKA Natura ning kehtestajateks Koigi Vallavolikogu. Tegevuse arendajaks on OÜ Lapavira. KSH protsessi teostab OÜ Alkranel ning järelevalvet korraldab Keskkonnaameti Harju – Järva - Raplaregioon.Palun kooskõlastada Rutikvere mõisa, Apteegi ja Keldri kinnistute detailplaneering. Siinjuures juhin tähelepanu, et vastavalt Planeerimisseaduse § 17 lõikele 4, kui kooskõlastamisel ei viidata vastuolule seaduse või seaduse alusel kehtestatud õigusakti või kehtestatud planeeringuga, loetakse planeering kooskõlastatuks, vaatamata planeeringu kohta esitatud teistele ettepanekutele ja vastuväidetele ning lõikele 5, kui kooskõlastuse taotlusele ei ole kooskõlastaja vastanud ühe kuu jooksul taotluse kättesaamise päevast arvates, arvestab planeeringu koostaja, et kooskõlastajal ei ole planeeringu kohta ettepanekuid ega vastuväiteid. |

|  |
| --- |
| Lugupidamisega*/digitaalselt allkirjastatud/* |
| Elise SassAKA Natura OÜ projektijuht |

Andres Lindemann
65 28 460